als_Latn dik_Latn sag_Latn
“‘Punësimi i të rinjve mbetet një problem në Shqipëri, pasi partitë politike nuk kanë program, ndërkohë që PDIU e ka prezantuar tashmë programin e saj”, theksoi kryetari i Partisë Drejtësi, Integrim dhe Unitet, Shpëtim Idrizi.
Në një takim të zhvilluar dje në Lezhë për zgjedhjet e 25 qershorit, ku ishte i pranishëm dhe kryesuesi i listës për deputet në qarkun e Shkodrës, Zef Doçi, Idrizi i kërkoi shqiptarëve që të votojnë PDIU-në në 25 qershor, partinë e cila ka trimëruar politikën shqiptare.
“Na ka ndarë politika në të majtë e të djathtë. Boll na ka ndarë pabarazia, fukarallëku, padrejtësia. E kjo është arsyeja, që Partia Drejtësi, Integrim dhe Unitet është një parti që i fton të gjithë shqiptarët që të jenë bashkë”, tha Idrizi.
Ndërsa kryesuesi i listës për deputet në qarkun e Shkodrës, Zef Doçi, tha se “qytetarët e Lezhës do ti besojnë PDIU-së mandatin e deputetit në Parlamentin e Shqipërisë. Kjo për faktin se gjatë gjithë këtyre viteve, në Lezhë nuk janë zgjedhur deputetë ata që banojnë çdo ditë këtu, por ata që vijnë nga Tirana apo zona të tjera”. Doçi ftoi qytetarët lezhianë të votojnë PDIU-në, pasi është partia që u qëndron pranë njerëzve”.
als_Latn als_Latn als_Latn als_Latn